The Lost Album

The Lost Album er et album med Elvis Presley udsendt på RCA i november 1990. Albummet er i Europa bedst kendt under titlen For The Asking.

I maj 1963 og januar 1964 indspillede Elvis 15 sange i RCA Studio B i Nashville, alle beregnet til hans næste LP. Imidlertid passede tidspunktet dårligt for hans planlagte opsamlings-LP Elvis Golden Records, vol. 3 samt i forhold til den stadige strøm af soundtracks fra de mange film i disse år. Så LP'en blev ikke udsendt men i stedet "kannibaliseret", så de mange numre, hvoraf flere er blevet klassikere, blev udsendt på diverse single- og LP-plader og anvendt i film. Ikke før end i november 1990 blev albummet så omsider udsendt i USA og næsten samtidig i Europa.

Albummets titel, The Lost Album, hentyder netop til, at albummet var "gået tabt", eftersom det oprindelige indhold var splittet op i småbidder og aldrig udgivet som et samlet album. Hvad albummets oprindelige titel skulle have været vides ikke.

Personerne bag albummet 
 Steve Sholes, producer
 Elvis Presley, sang
 Scotty Moore, guitar
 Grady Martin, guitar
 Jerry Kennedy, guitar
 Harold Bradley, guitar
 Bob Moore, bas
 D.J. Fontana, trommer
 Buddy Harman, trommer
 Floyd Cramer, klaver
 Boots Randolph, saxofon
 The Jordanaires, kor
 Joe Babcock, kor
 Millie Kirkham, kor

Sangene 
 "(It's A) Long Lonely Highway" (Doc Pomus, Mort Shuman)
 Indspillet 27. maj 1963, udsendt på LP'en "Kissin' Cousins" og anvendt i filmen Tickle Me
 "Western Union" (Sid Tepper, Roy C. Bennett)
 Indspillet 27. maj 1963, udsendt på soundtracket fra filmen Speedway
 "Witchcraft" (Dave Bartholomew, Pearl King)
 Indspillet 26. maj 1963, udsendt som B-side på singlen "Bossa Nova Baby" fra filmen Fun In Acapulco
 "Love Me Tonight" (Don Robertson)
 Indspillet 26. maj 1963, udsendt på soundtracket fra filmen Fun In Acapulco
 "What Now, What Next, Where To" (Don Robertson, Hal Blair)
 Indspillet 26. maj 1963, udsendt på albummet "Double Trouble", soundtracket fra filmen Double Trouble
 "Please Don't Drag That String Around" (Otis Blackwell, Winfield Scott)
 Indspillet 26. maj 1963, udsendt som B-side på singlen "(You're The) Devil In Disguise"
 "Blue River" (Paul Evans, Fred Tobias)
 Indspillet 27. maj 1963, udsendt som B-side på singlen "Tell Me Why" samt udsendt på albummet "Double Trouble", soundtracket fra filmen Double Trouble
 "Never Ending" (Buddy Kaye, Phil Springer)
 Indspillet 26. maj 1963, udsendt som B-side på singlen "Such A Night" samt udsendt på albummet "Double Trouble", soundtracket fra filmen Double Trouble
 "(You're The) Devil In Disguise" (Bill Giant, Bernie Baum, Florence Kaye)
 Indspillet 26. maj 1963, udsendt som A-side på single med "Please Don't Drag That String Around" som B-side
 "Finders Keepers, Losers Weepers" (Dory Jones, Ollie Jones)
 Indspillet 26. maj 1963, udsendt på albummet "Elvis For Everyone"
 "Echoes Of Love" (Bob Roberts, Paddy McMains)
 Indspillet 26. maj 1963, udsendt på LP'en "Kissin' Cousins"
 "Slowly But Surely" (Sid Wayne, Ben Weisman)
 Indspillet 27. maj 1963, udsendt på soundtracket fra filmen Fun In Acapulco og anvendt i filmen Tickle Me
 "It Hurts Me" (Joy Byers, Charlie Daniels)
 Indspillet 12. januar 1964, udsendt som B-side på singlen "Kissin' Cousins"
 "Memphis, Tennessee" (Chuck Berry)
 Indspillet 27. maj 1963, ikke tidligere udsendt, mens en indspilning fra 12. januar 1964 blev udsendt på albummet "Elvis For Everyone" i 1965
 "Ask Me" (Domenico Modugno, Bill Giant, Bernie Baum, Florence Kaye)
 Indspillet 27. maj 1963, ikke tidligere udsendt, mens en indspilning fra 12. januar 1964 blev udsendt som B-side på singlen "Ain't That Loving You Baby".

Referencer 

Elvis Presley-albums